

- ฉบับร่าง -

**สถาบันมะเร็งแห่งชาติ แจ้งเตือนข่าวปลอม**

**“มะเร็งรักษาหายได้ ด้วยต้นกาฝากทับทิม”**

ตามที่มีกระแสข่าวทางสื่อออนไลน์ โดยระบุว่า “มะเร็งรักษาหายได้ ด้วยต้นกาฝากทับทิม” กรมการแพทย์
โดยสถาบันมะเร็งแห่งชาติ ได้ดำเนินการตรวจสอบข้อเท็จจริงพบว่า **ยังไม่มีหลักฐานงานวิจัยทางคลินิกที่ยืนยันแน่ชัดว่าต้นกาฝากทับทิมรักษาโรคมะเร็งในมนุษย์ได้**

**นายแพทย์สมศักดิ์ อรรฆศิลป์ อธิบดีกรมการแพทย์** กล่าวว่า จากการสืบค้นงานวิจัยพบว่าต้นกากฝากที่นิยมใช้เป็นยาสมุนไพร ได้แก่ ต้นกาฝากแก่นเทา (*Scurrula atropurpurea*) กาฝากมะม่วง (*Dendrophthoe pentandra*) และกาฝากก่อ (*Helixanthera parasitica*) แต่ยังไม่พบรายงานที่กล่าวถึงต้นกาฝากทับทิม ตัวอย่างของต้นกาฝากที่มีผลการวิจัย คือ ต้นกาฝากก่อ (*Helixanthera parasitica*) พบสารต้านอนุมูลอิสระหลายชนิดเป็นองค์ประกอบ เช่น เอทิลแกลเลท กรดแกลลิก เควอซิทิน เป็นต้น โดยมีการนำสารสกัดจากใบกาฝากมาใช้ทดสอบฤทธ์ยับยั้งเซลล์มะเร็ง อย่างไรก็ตามเป็นเพียงงานวิจัยระดับเซลล์ในห้องปฏิบัติเท่านั้น ยังไม่มีหลักฐานงานวิจัยทางคลินิกที่ยืนยันแน่ชัดว่าจะสามารถรักษาโรคมะเร็งในมนุษย์ได้

**นายแพทย์สกานต์ บุนนาค ผู้อำนวยการสถาบันมะเร็งแห่งชาติ** กล่าวเสริมว่า ต้นกาฝาก (พืชเบียน : parasitic plant) เป็นพืชชนิดหนึ่งที่มักเกิดจากนกกาฝากกินผลกาฝากเข้าไป เมื่อนกถ่ายออกมาเมล็ดกาฝากจึงอาจติดอยู่ตาม
ลำต้นและกิ่งก้านบนต้นไม้ชนิดอื่น ๆ ส่วนใหญ่จึงนิยมเรียกชื่อตามชนิดของต้นไม้ที่ต้นกาฝากเจริญเติบโตอยู่ เช่น
ต้นกาฝากแก่นเทา กาฝากมะม่วง กาฝากก่อ เป็นต้น อย่างไรก็ตาม แม้กาฝากบางชนิดมีฤทธิ์ยับยั้งเซลล์มะเร็งใน
ห้องปฏิบัติการ แต่ควรศึกษารายละเอียดด้านสรรพคุณ ชนิดของสมุนไพร ฤทธิ์ทางเภสัช และวิธีการใช้สมุนไพร
อย่างถูกต้อง โดยเฉพาะผู้ป่วยโรคมะเร็งควรปรึกษาแพทย์ และอยู่ภายใต้การดูแลของแพทย์อย่างใกล้ชิด

ขอขอบคุณ

9 พฤษภาคม 2565

****